Pêr Yann Nedeleg

Pêr Yann Nedeleg, ganet e Ploneour-Lanwern d'an 28 a viz Meurzh 1911, marvet e Kemper d'ar 1añ a viz Mezheven 1971, a oa ur beleg en deus bet skrivet brezhoneg ha kelennet ar yezh-se e kloerdi Kemper,

Buhez
Bloaz goude bezañ beleget e voe anvet da gelenner e kloerdi bras Kemper hag eno e kelennas istor ha brezhoneg d'ar gloareged yaouank. Mignon e voe Pêr Yann Nedeleg gant Maodez Glanndour, en doa anavezet e Roma, ha ganto o-daou e voe krouet ar gelaouenn vrezhonek kristen Studi hag Ober. War urzh an eskob e rankas an aotrou Nedeleg paouez da vezañ rener ar gelaouenn e 1941.

Gant an aotrou Nedeleg e voe lakaet embann e 1942 Leor nevez kantikou brezoneg an eskopti, ennañ kantikoù kempennet gantañSemaine Religieuse de Quimper et de Léon, 1936, p. 806 ; 1937, p. 268 ; « Rak-Skrid » eus Kantikou Brezonek 1946, p. 5-6 (lenn enlinenn). Gwelit Hervé Queinnec, « Le Kantikou Brezonek de 1942 et 1946 » war lec'hien eskopti Kemper ha Leon.. Gant danvez e gentelioù brezhoneg er c'hloerdi e savas ur Yezadur ar brezoneg a voe echuet gantañ e 1943, met na voe ket embannet e stumm ul levr.

Etre 1969 ha 1971 ez embannas meur a gaier eus Kenvreuriez ar Brezoneg evit reiñ skridoù brezhonek da veleien eskopti Kemper. Troet e oa an aotrou Nedeleg gant an istor ivez hag e penn ar Société Archéologique du Finistère e voe etre 1965 ha 1969Bulletin de la Société Archéologique du Finistère, 1972, p. 495-496..

Oberennoù
 Kantikou Brezonek Eskopti Kemper ha Leon, Brest, Moulerez ru ar C’hastel, 1942, 207 p. hep tonioù.
 Yezadur ar Brezoneg, Lesneven, 1943, 108 p. 
 Kantikou Brezonek Eskopti Kemper ha Leon. 1946, Kemper, Guivarc’h–Le Goaziou, 1946, 232 p. gant tonioù.
 gant Joseph Le Marrec, Kantikou Brezonek Eskopti Kemper ha Leon, Kemper, Guivarc’h–Le Goaziou, 1946, 202 p. gant tonioù.

Levr oferenn e brezhoneg :
 Leor-overenn evid an aoter, Kenvreuriez ar Brezoneg Eskopti Kemper ha Leon, 1970, 52 p. ment bras,
 Komz Doue en overenn, levr T, Kenvreuriez ar Brezoneg Eskopti Kemper ha Leon, 1972, 159 p. (al levrennoù da heul eus levr-oferenn-mañ a vo embannet gant ar chaloni Fañch Elard etre 1972 ha 1974).

Notennoù

Rummad:Beleien Breizh
Rummad:Kelennerien vrezhonek
Rummad:Skrivagnerien vrezhonek an XXvet kantved
Rummad:Meneger ar skrivagnerien
Rummad:Troourien vrezhonek
Rummad:Yezhadurourien vrezhonek
Rummad:Doueoniourien Breizh
Rummad:Doueoniourien gatolik
Rummad:Saverien kantikoù
Rummad:Ganedigezhioù 1911
Rummad:Marvioù 1971